**ОСНОВНО УЧИЛИЩЕ„Н.Й.ВАПЦАРОВ", С.СЕЛАНОВЦИ,ОБЛАСТ ВРАЦА**

СЪС СЪДЕЙСТВИЕТО НА

**РЕГИОНАЛНО УПРАВЛЕНИЕ НА ОБРАЗОВАНИЕТО-ВРАЦА**

**ОБЩИНА ОРЯХОВО**

**КМЕТСТВО СЕЛАНОВЦИ**,

**НАРОДНО ЧИТАЛИЩЕ„САМООБРАЗОВАНИЕ 1894" - СЕЛАНОВЦИ**

**СТАТУТ**

**Девети национален конкурс на малките философи**

**„Малкият принц" Селановци 2022**

**I ЦЕЛ:** Да се даде възможност за творческа изява на нестандартната детска философска мисъл, провокирана от вечната мъдрост на „Малкият принц'' по едноименното произведение на Антоан дьо Сент Екзюпери

**II. РЕГЛАМЕНТ:**

**1.Право на участие:** имат всички ученици от II до VII клас, запознати с произведението на Антоан дьо Сент Екзюпери „Малкият принц", разделени в две възрастови групи:

* I група: от II до IV клас
* II група: от V до VII клас

**2.Етапи на провеждане:** Конкурсът се провежда в два етапа:

**Първи етап — написване на съчинение на тема*:***

**“ТИ СТАВАШ ОТГОВОРЕН ЗАВИНАГИ ЗА ВСИЧКО, КОЕТО СИ ОПИТОМИЛ.”**

**Изисквания към съчинението** - обемът да бъде до 1 стандартна страница, размер на шрифта 12, написана на компютър. Училището – домакин очаква да ги получи на хартиен носител и на електронен адрес във формат Word.

**Под всяко конкурсно произведение** да бъде изписана задължително следната информация: *трите имена на участника, пол, клас, училище, име на директора на училището, адрес за кореспонденция /пощенски код, населено място, община и област, улица, №, и др./, телефон и лице за контакти. Задължително е попълване на декларация за работа с лични данни, оповестяване на резултати и публикуване на разработката.*

Краен срок за изпращане на съчиненията: **31.01.2022г.** /Важи клеймото на пощенската или куриерската пратка/ на адрес:

**3301 с. Селановци, общ. Оряхово,обл. Враца, ул. „Първи май" № 5 ,ОУ „Н. Й. Вапцаров", За конкурса „Малкият принц"**

**и на електронен адрес : ou\_vaptsarov@abv.bg**

Няма да участват в класацията съчинения, получени само по електронна поща и участвали в подобни изяви.

Изпратените творби няма да се връщат на авторите. Организаторите запазват правото си да ги включват в различни издания, като посочват името на автора.

Журито ще класира:

- За първа възрастова група – от първо до трето място.

- За втора възрастова група - петнадесет съчинения, получени от страната, чиито автори ще имат право на участие във втория етап.

- Произведенията на участниците от училището домакин се класират отделно.

- Училището - домакин има право на участие на един ученик във втория етап .

Авторите на отличените творби ще бъдат уведомени в срок до 05.03.2020г. на посочен от тях адрес, за първа възрастова група, ако са класирани, а за втора възрастова група, че са допуснати за участие във Втори етап - „Среща на малките философи” в с.Селановци

**Втори етап - „Среща на малките философи" - в с. Селановци**

**Провежда се в първите два дни на пролетната ваканция 1-2 април 2022г. В СЛУЧАЙ, ЧЕ НЯМА ЗАБРАНА ЗА ОРГАНИЗИРАНЕ НА СЪБИТИЕТО ВЪВ ВРЪЗКА С ПАНДЕМИЯТА.**

* 01.04.2022г. – пристигане и настаняване на участниците
* **02.04.2022г. – провеждане на втори етап на конкурса – начало 9:30часа**
* 03.04.2022г. – отпътуване на участниците, останали да нощуват

Класираните участници за втория етап от **втора възрастова група** пишат сьчинение в обем до 2 ръкописни страници, за 2 астрономически часа, no една от следните мисли на Малкия принц, която ще бъде изтеглена в деня на заключителния етап:

***“Бодлите не служат за нищо, цветята показват с тях само лошотията си!“***

***„Възрастните никога нищо не разбират сами, а за децата е уморително все да им обясняват и обясняват "***

***„Много по-мъчно е да съдиш сам себе си, отколкото да съдиш другите. Ако можеш да съдиш себе си правилно, значи ти си истински мъдрец. "***

***„ Хората имат различни звезди. За тези, които пътуват, звездите са водачи. За други са само малки светлинки. "***

***„ Пустинята е хубава – каза малкият принц, - защото крие някъде кладенец…“***

**3. Класиране и награждаване.** Журито ще класира ученическите произведения по възрастови групи. В състава на журито ще влязат представители на РУО Враца, СУ „Св. Климент Охридски”, училището домакин и съорганизаторите. Всички участници в първия етап ще получат грамота за участие.

На класираните на първо, второ и трето място в първия етап, за първа възрастова група, и във втория етап, за втора възрастова група, ще бъдат връчени грамоти, купи /медали/ и материални награди. Класираните от първо до трето място в първа възрастова група могат да се включат като гости на втория етап и да получат наградите си.

**Нощувките, закуските и обяда в деня на заключителния етап са за сметка на организаторите. Пътните и други разходи - за сметка на участниците.**

За справка и допълнителна информация можете да звъните в рамките на работния ден на телефон: **0884115267 - Петя Русинова** – организатор на конкурса.

**ЗАБЕЛЕЖКА: В случай на извънредно положение, организаторите си запазват правото да класират и участниците във втора възрастова група директно, без да провеждат втория етап на конкурса!**



**ЗА ИДЕЯТА**

Село Селановци е едно от най-големите села в България. Намира се във Врачанска област, община Оряхово. Хората в него „здраво са стъпили на земята”. Затова са издигнали за паметник в центъра на селото две ... мотики. Но за никого не е тайна, че селският човек има своя философия и интересно чувство за хумор. Редом до мотиките, по проект, финансиран от Програмата за развитие на селските райони през 2013 година се издигна фонтан с формата на Малкият принц. През 2016 година местен автор обогати композицията с нови фигури, персонажи от книгата на Екзюпери.

В селото има само едно училище с близо 160 деца, които сигурно ни се чудят на нас – възрастните с думите на Малкия принц: **,,Възрастните наистина са невероятно странни…’’**

Тази композиция провокира идеята да организираме конкурс и среща на малките философи, които все още по детски наивно са готови винаги, по важни въпроси да кажат ИСТИНАТА… Тази година Конкурсът ще се проведе за девети път.

**ЗА НАС**

ОУ „Н.Й.Вапцаров” с.Селановци вече има своята над 60 годишна история.

Отворило е врати на 12 януари 1958 година. През различни периоди е било основно, средно и отново основно училище. Днес в него се обучават 157 ученици в 7 паралелки от първи до седми клас. Има 4 групи за целодневна организация на учебния ден.

В педагогическия екип работят 19 професионалисти, за които учителската професия е мисия. Учениците постигат успехи в урочната, извънкласната, извънучилищната дейност, състезанията, олимпиадите на общинско, областно и национално ниво.

Училището работи по проекти, финансирани от национални и Европейски програми. Носител е на наградата „Златна ябълка“ на НМД.

Има изграден екип за личностна подкрепа формиран към училището за работа с ученици със СОП -трима ресурсни учители, логопед и психолог и петима помощник на учителя.

Възпитаниците му имат възможност, по свой избор, да се включат в извънкласни и извънучилищни дейности, осмислящи свободното им време и създавайки им правилна професионална насоченост.

Училищният екип работи в партньорство с Училищното настоятелство, с екипа на ДГ „Мир”, ОДК Оряхово, кметство Селановци, община Оряхово, неправителствени организации. Активно се включва и в дейностите по проект „Всеки ученик ще бъде отличник” на Център Амалипе.

За пета година ОУ „Н.Й.Вапцаров”, с трета иновативна идея, е ИНОВАТИВНО.